Priekšlikums Padomes regula (ES) Nr. …/... ([...]. gada […]), ar ko nosaka anšovu zvejas iespējas Biskajas līcī 2010.–2011. gada zvejas sezonā un groza Regulu (ES) Nr. 53/2010 /* COM/2010/0374 galīgā redakcija - NLE 2010/0200 */





[pic] | EIROPAS KOMISIJA | Briselē, 7.7.2010 COM(2010)374 galīgā redakcija 2010/0200 (NLE) Priekšlikums PADOMES REGULA (ES) Nr. …/... ([...]. gada […]), ar ko nosaka anšovu zvejas iespējas Biskajas līcī 2010.–2011. gada zvejas sezonā un groza Regulu (ES) Nr. 53/2010 PASKAIDROJUMA RAKSTS Padomes Regula (ES) Nr. 53/2010[1] 2010. gadam nosaka anšovu kopējo pieļaujamo nozveju (KPN) Biskajas līcī 7000 tonnu apjomā un pilnvaro Komisiju grozīt šo KPN, ņemot vērā zinātnisko informāciju, kas iegūta 2010. gada pirmajā pusē. Ņemot vērā kopējās zivsaimniecības politikas mērķus, kas izklāstīti Padomes 2002. gada 20. decembra Regulā (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku, zvejas iespējas jānosaka, pamatojoties uz pieejamajiem zinātniskajiem atzinumiem un ņemot vērā bioloģiskos un sociāli ekonomiskos aspektus, vienlaikus nodrošinot vienlīdzīgu attieksmi pret visiem zvejas sektoriem. Attiecībā uz anšovu krājumiem Biskajas līcī Zivsaimniecības zinātnes, tehnikas un ekonomikas komitejas (ZZTEK) 2010. gada [..] jūlija atzinums pamatojas uz zvejas sezonu, kas ilgst no 2010. gada 1. jūlija līdz 2011. gada 30. jūnijam. Ņemot vērā šo atzinumu, un lai veiktu piemērotu un vienkāršotu krājumu pārvaldītu, ir lietderīgi šim krājumam noteikt jaunu KPN un kvotas saskaņā ar iepriekš minēto pārvaldības periodu. Ņemot vērā, ka Komisijai piešķirtais pilnvarojums pielāgot šā krājuma nozvejas ierobežojumus saskaņā ar zinātniskajiem atzinumiem attiecas tikai uz 2010. gadu, ir lietderīgi, ka šo jauno KPN Padome nosaka ar īpašu regulu un attiecīgi groza Regulu (ES) Nr. 53/2010. ZZTEK atzinumā lēsts, ka krājuma biomasa ir aptuveni 51 350 tonnas. Ņemot vērā Komisijas 2009. gada 29. jūlija priekšlikumu regulai, ar ko izveido ilgtermiņa plānu anšovu krājumam Biskajas līcī un zvejniecībām, kas šo krājumu izmanto[2] un ievērojot to, ka minēto priekšlikumu pamatojošais ietekmes novērtējums paredz visjaunāko novērtējumu lēmumiem par šā krājuma zvejas iespējām, ir lietderīgi šim krājumam noteikt KPN saskaņā ar priekšlikumā noteikto ieguves noteikumu. Tādēļ zvejas sezonai, kas ilgst no 2010. gada 1. jūlija līdz 2011. gada 30. jūnijam, KPN jānosaka 15 600 tonnu apjomā. Saskaņā ar 2. pantu Padomes 1996. gada 6. maija Regulā (EK) Nr. 847/96, kas ievieš papildu nosacījumus ikgadējai kopējās pieļaujamās nozvejas (KPN) un kvotu pārvaldei[3], ir jānosaka, kādā apjomā uz Biskajas līča anšovu krājumu attiecas minētajā regulā paredzētie pasākumi. Padome tiek aicināta pēc iespējas drīzāk pieņemt šo priekšlikumu, lai zvejnieki varētu plānot savu darbu jaunajai zvejas sezonai. 2010/0200 (NLE) Priekšlikums PADOMES REGULA (ES) Nr. …/... ([...]. gada […]), ar ko nosaka anšovu zvejas iespējas Biskajas līcī 2010.–2011. gada zvejas sezonā un groza Regulu (ES) Nr. 53/2010 EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 43. panta 3. punktu, ņemot vērā Eiropas Komisijas priekšlikumu, tā kā: (1) Padomei ir jānosaka kopējā pieļaujamā nozveja (KPN) zvejniecībām vai zvejniecību grupām. Zvejas iespējas jāsadala starp dalībvalstīm tādā veidā, lai nodrošinātu katras dalībvalsts zvejas darbību relatīvu stabilitāti attiecībā uz visiem krājumiem vai zvejniecībām un pienācīgi ņemot vērā kopējās zivsaimniecības politikas mērķus, kas izklāstīti Padomes 2002. gada 20. decembra Regulā (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku[4]. (2) Padomes Regula (ES) Nr. 53/2010[5] 2010. gadam noteica dažu zivju krājumu, tostarp Biskajas līča anšovu krājuma (ICES VIII zona), zvejas iespējas. (3) Jaunā KPN jānosaka, pamatojoties uz pieejamajiem zinātniskajiem ieteikumiem un ņemot vērā bioloģiskos un sociāli ekonomiskos aspektus, vienlaikus nodrošinot vienlīdzīgu attieksmi pret visiem zvejas sektoriem. Attiecībā uz anšovu krājumiem Biskajas līcī Zivsaimniecības zinātnes, tehnikas un ekonomikas komitejas (ZZTEK) 2010. gada [..] jūlija atzinums pamatojas uz zvejas sezonu, kas ilgst no 2010. gada 1. jūlija līdz 2011. gada 30. jūnijam. (4) Piemērotai krājuma pārvaldībai un vienkāršošanai ir lietderīgi šim krājumam noteikt jaunu KPN, kā arī dalībvalstu kvotas saskaņā ar 3. punktā minēto pārvaldības periodu. (5) Lai sniegtu daudzgadu plānu šim krājumam zvejas sezonā un paredzētu ieguves noteikumus zvejas iespēju noteikšanai, 2009. gada 29. jūlijā Komisija iesniedza priekšlikumu regulai, ar ko izveido ilgtermiņa plānu anšovu krājumam Biskajas līcī un zvejniecībām, kas šo krājumu izmanto[6]. ZZTEK atzinumā lēsts, ka krājuma biomasa ir aptuveni 51 350 tonnas. Ņemot vērā Komisijas priekšlikumu un ievērojot to, ka priekšlikumu pamatojošais ietekmes novērtējums paredz visjaunāko novērtējumu lēmumiem par šā krājuma zvejas iespējām, ir lietderīgi šim krājumam noteikt KPN saskaņā ar priekšlikumā noteikto ieguves noteikumu. Tādēļ zvejas sezonai, kas ilgst no 2010. gada 1. jūlija līdz 2011. gada 30. jūnijam, KPN jānosaka 15 600 tonnu apjomā. (6) Ņemot vērā specifisko darbības jomu un piemērošanas laiku, ir lietderīgi zvejas iespējas noteikt ar īpašu regulu un attiecīgi grozīt Regulu (ES) Nr. 53/2010. Tomēr uz zvejniecību joprojām jāattiecina minētās regulas vispārīgie noteikumi par kvotas izmantošanas nosacījumiem. (7) Saskaņā ar 2. pantu Padomes 1996. gada 6. maija Regulā (EK) Nr. 847/96, kas ievieš papildu nosacījumus ikgadējai kopējās pieļaujamās nozvejas (KPN) un kvotu pārvaldei[7], ir jānosaka, kādā apjomā uz Biskajas līča anšovu krājumu attiecas minētajā regulā paredzētie pasākumi. (8) Ņemot vērā šīs zvejas sezonas sākumu, un lai sagatavotu gada nozvejas pārskatu, šī regula stājas spēkā nekavējoties un to piemēro no 2010. gada 1. jūlija. Tā paša iemesla dēļ Regulā (EK) Nr. 53/2010 noteiktās zvejas iespējas piemēro no 2010. gada 1. janvāra, IR PIEŅĒMUSI ŠO REGULU. 1. pants Biskajas līča anšovu zvejas iespējas 1. Kopējā pieļaujamā nozveja (KPN) un tās sadalījums starp dalībvalstīm laikposmā no 2010. gada 1. jūlija līdz 2011. gada 30. jūnijam attiecībā uz anšovu krājumu ICES VIII zonā, kā noteikts Regulā (EK) Nr. 218/2009, ir šāda (izteikta dzīvsvara tonnās). Suga | Eiropas anšovs Engraulis encrasicolus | ICES zona: | VIII (ANE/08.) | Spānija | 14 040 | Analītiskā KPN | Francija | 1 560 | ES | 15 600 | KPN | 15 600 | 2. Uz zvejas iespēju sadalījumu, kā noteikts 1. punktā, un tā izmantošanu attiecina Regulas (ES) Nr. 53/2010 7., 10. un 13. pantā noteiktos nosacījumus. 3. Attiecībā uz 1. punktā minēto krājumu uzskata, ka Regulas (EK) Nr. 847/96 piemērošanai uz to attiecas analītiskā KPN. Piemēro minētās regulas 3. panta 2. un 3. punktu un 4. pantu. 2. pants Grozījums Regulā (ES) Nr. 53/2010 Regulas (ES) Nr. 53/2010 IA pielikumā ierakstu attiecībā uz Eiropas anšovu sugu VIII zonā aizstāj ar šādu ierakstu. “Suga: | Eiropas anšovs Engraulis encrasicolus | Zona: | VIII (ANE/08.) | Spānija | 6 300 | Analītiskā KPN | Francija | 700 | ES | 7 000 | KPN | 7 000 | (1) | (1) KPN piemēro no 2010. gada 1. janvāra līdz 30. jūnijam.” | 3. pants Stāšanās spēkā Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī . To piemēro no 2010. gada 1. jūlija, izņemot 2. pantu, ko piemēro no 2010. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [1] OV L 21, 26.1.2010., 1. lpp. [2] COM(2009)399 galīgā redakcija. [3] OV L 115, 9.5.1996., 3. lpp. [4] OV L 358, 31.12.2002., 59. lpp. [5] OV L 21, 26.1.2010., 1. lpp. [6] COM(2009)399 galīgā redakcija. [7] OV L 115, 9.5.1996., 3. lpp.